CELEX: 32011D0886
Language: fi
Date: 2011-12-12 00:00:00
Title: 2011/886/EU: Neuvoston päätös, annettu 12 päivänä joulukuuta 2011 , ETA:n sekakomiteassa omaksuttavasta Euroopan unionin kannasta ETA-sopimuksen liitteen IV (Energia) muuttamiseen

28.12.2011   
            
            
               FI
            
            
               Euroopan unionin virallinen lehti
            
            
               L 344/31
            
         NEUVOSTON PÄÄTÖS,
   annettu 12 päivänä joulukuuta 2011,
   ETA:n sekakomiteassa omaksuttavasta Euroopan unionin kannasta ETA-sopimuksen liitteen IV (Energia) muuttamiseen
   (2011/886/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114 artiklan 1 kohdan, 192 artiklan 1 kohdan ja 218 artiklan 9 kohdan,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Euroopan talousalueesta tehdyn sopimuksen (2), jäljempänä ’ETA-sopimus’, liitteeseen IV sisältyy tiettyjä energiaa koskevia määräyksiä ja järjestelyjä.
            
         
               (2)
            
            
               Uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23 päivänä huhtikuuta 2009 annettu Euroopan parlamentin ja neuvoston direktiivi 2009/28/EY (3) olisi otettava osaksi ETA-sopimusta.
            
         
               (3)
            
            
               Direktiivillä 2009/28/EY kumotaan sähköntuotannon edistämisestä uusiutuvista energialähteistä tuotetun sähkön sisämarkkinoilla 27 päivänä syyskuuta 2001 annettu Euroopan parlamentin ja neuvoston direktiivi 2001/77/EY (4), joka on otettu osaksi ETA-sopimusta ja joka näin ollen olisi poistettava ETA-sopimuksesta.
            
         
               (4)
            
            
               Norjan osalta uusiutuvista lähteistä peräisin olevan energian osuutta kokonaisloppukulutuksesta vuonna 2020 koskevan tavoitteen saavuttamista on arvioitava ottaen huomioon maan jo alun perin korkea uusiutuvan energian osuus EU:n jäsenvaltioihin verrattuna sekä kysyntään ja tarjontaan liittyvä epävarmuus, kun vesivoimaan perustuvat energiantuotantojärjestelmät yhdistetään kylmään ilmastoon,
            
         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa omaksuttava unionin kanta ETA-sopimuksen liitteen IV (Energia) ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 12 päivänä joulukuuta 2011.
      
         
            Neuvoston puolesta
         
         
            Puheenjohtaja
         
         S. NOWAK
      
   
   
      (1)  EYVL L 305, 30.11.1994, s. 6.
   
      (2)  EYVL L 1, 3.1.1994, s. 3.
   
      (3)  EUVL L 140, 5.6.2009, s. 16.
   
      (4)  EYVL L 283, 27.10.2001, s. 33.
   
      LUONNOS
      ETA:n SEKAKOMITEAN PÄÄTÖS
      N:o …,
      annettu …,
      ETA-sopimuksen liitteen IV (Energia) muuttamisesta
      ETA:n SEKAKOMITEA, joka
      ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Sopimuksen liite IV muutettiin … annetulla ETA:n sekakomitean päätöksellä N:o … (1).
               
            
                  (2)
               
               
                  Uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23 päivänä huhtikuuta 2009 annettu Euroopan parlamentin ja neuvoston direktiivi 2009/28/EY (2) olisi otettava osaksi sopimusta.
               
            
                  (3)
               
               
                  Direktiivillä 2009/28/EY kumotaan Euroopan parlamentin ja neuvoston direktiivi 2001/77/EY (3), joka on otettu osaksi sopimusta ja joka näin ollen olisi poistettava sopimuksesta.
               
            
                  (4)
               
               
                  Norjan osalta uusiutuvista lähteistä peräisin olevan energian osuutta kokonaisloppukulutuksesta vuonna 2020 koskevan tavoitteen saavuttamista on arvioitava ottaen huomioon maan jo alun perin korkea uusiutuvan energian osuus EU:n jäsenvaltioihin verrattuna sekä kysyntään ja tarjontaan liittyvä epävarmuus, kun vesivoimaan perustuvat energiantuotantojärjestelmät yhdistetään kylmään ilmastoon,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan sopimuksen liite IV seuraavasti:
      
                  1)
               
               
                  Poistetaan 19 kohdan (Euroopan parlamentin ja neuvoston direktiivi 2001/77/EY) teksti 1 päivästä tammikuuta 2012 lukien.
               
            
                  2)
               
               
                  Lisätään 40 kohdan (komission asetus (EU) N:o 774/2010) jälkeen seuraava:
                  
                              ”41.
                           
                           
                              
                                 32009 L 0028: Euroopan parlamentin ja neuvoston direktiivi 2009/28/EY, annettu 23 päivänä huhtikuuta 2009, uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta (EUVL L 140, 5.6.2009, s. 16).
                              Tätä sopimusta sovellettaessa direktiivin säännöksiä koskevat seuraavat mukautukset:
                              
                                          a)
                                       
                                       
                                          Direktiiviä ei sovelleta Liechtensteiniin.
                                       
                                    
                                          b)
                                       
                                       
                                          3 artiklan 1 kohdan toista virkettä ei sovelleta EFTA-valtioihin.
                                       
                                    
                                          c)
                                       
                                       
                                          Lisätään 4 artiklan 2 kohtaan seuraava:
                                          ”Norja ja Islanti ilmoittavat kansalliset uusiutuvaa energiaa käsittelevät toimintasuunnitelmansa EFTAn valvontaviranomaiselle viimeistään kuusi kuukautta ETA:n sekakomitean päätöksen N:o …, jolla direktiivi 2009/28/EY otetaan osaksi sopimusta, voimaantulon jälkeen.”
                                       
                                    
                                          d)
                                       
                                       
                                          Lisätään 22 artiklan 1 kohtaan seuraava:
                                          ”Norjan ja Islannin on toimitettava viimeistään 31 päivänä joulukuuta 2013 ja sen jälkeen joka toinen vuosi kertomus uusiutuvista lähteistä peräisin olevan energian edistämisessä ja käytössä tapahtuneesta edistymisestä. Viimeistään 31 päivänä joulukuuta 2021 toimitettava viides kertomus on viimeinen vaadittu kertomus.”
                                       
                                    
                                          e)
                                       
                                       
                                          Lisätään liitteessä I olevaan A kohtaan seuraava:
                                          
                                                       
                                                   
                                                   
                                                      Uusiutuvista lähteistä peräisin olevan energian osuus energian kokonaisloppukulutuksesta 2005 (S2005)
                                                   
                                                   
                                                      Tavoite uusiutuvista lähteistä peräisin olevan energian osuudelle energian kokonaisloppukulutuksesta 2020 (S2005)
                                                   
                                                
                                                      ”Islanti
                                                   
                                                   
                                                      55,0 %
                                                   
                                                   
                                                      64 %
                                                   
                                                
                                                      Norja
                                                   
                                                   
                                                      58,2 %
                                                   
                                                   
                                                      67,5 %” ”
                                                   
                                                
                                    
                        
            2 artikla
      Direktiivin 2009/28/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan … päivänä … kuuta …, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä ….
         
            
               ETA:n sekakomitean puolesta
            
            
               Puheenjohtaja
            
            
               ETA:n sekakomitean sihteerit
            
         
      
      
         (1)  EUVL L ….
      
         (2)  EUVL L 140, 5.6.2009, s. 16.
      
         (3)  EYVL L 283, 27.10.2001, s. 33.
      
         (4)  [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.]